Το σπίτι πολύ καθαρό, ήσυχο, πολύ κοντά σε στάση λεωφορείων που οδηγούν όλα προς και από το κέντρο της πόλης. Βρίσκεις τα πάντα σε πολύ μικρή ακτίνα.
Πολύ κοντά με τα πόδια στην περίφημη παραλία της Θεσσαλονίκης.
Ο εξοπλισμός κουζίνας πλήρης. Το wifi κάπως αδύναμο. Επισημαίνεται ότι η διαμονή έγινε σε περίοδο με πολύ χαμηλές θερμοκρασίες όποτε η θέρμανση με φυσικό αέριο αναδείχθηκε εξαιρετικό πλεονέκτημα. Μόνο κλιματισμός δεν θα μπορούσε να ανταποκριθεί.
Στο μπάνιο σχετικά μικρός ο χώρος του ντουζ. Τα έπιπλα παλαιότερης εποχής αλλά λειτουργικά. Σημαντική η ύπαρξη ξεχωριστού καθιστικού με την τηλεόραση και γραφείο για υπολογιστή με σύνδεση LAN
Ο κύριος Άννινος άμεσα διαθέσιμος και εξυπηρετικός σε ό,τι χρειάστηκε να τον ρωτήσουμε. Μας διευκόλυνε επιτρέποντας να αποχωρήσουμε λίγο αργότερα, γεγονός που μας βοήθησε πολύ στο να μην περιφερόμαστε στην πόλη με τις βαλίτσες ή να μην περάσουμε ατελείωτες ώρες στο αεροδρόμιο.
Σε κάθε περίπτωση θα το συνιστούσα και θα το προτιμούσα ξανά.